smcproject/ml-wiki-sentences huggingface dataset:
ഉന്നതനിലവാരത്തിലുള്ള വിദ്യാഭ്യാസം ലക്ഷ്യമിടുന്ന  നൈസർ  അന്തരാഷ്രാഷ്ട്ര  നിലവാരമുള്ള  ശാസ്ത്രജ്ഞരെ  വളർത്തിയെടുക്കുവാൻ   ലക്ഷ്യമിടുന്നു.
തുടക്കത്തിൽ   നൈസർ   ഭൗതികശാസ്ത്രം, രസതന്ത്രം, ജീവശാസ്ത്രം, ഗണിതശാസ്ത്രം എന്നീ  വിഷയങ്ങളിൽ  5  വർഷത്തെ ഇൻറ്റഗ്രേറ്റ്ട്  M.Sc(Integrated  M.Sc) കോഴ്സ്  നൽകി വരുന്നു.
ഇൻറ്റഗ്രേറ്റ്ട് M.Sc-Ph.
D,Ph.
D എന്നീ  കോഴ്സുകൽ  ഭാവിയിൽ  തുടങ്ങും.
ഹോമി ബാബ നാഷണൽ  ഇൻസ്റ്റിറ്റ്യൂട്ടി(HBNI) ൽ  നിന്നായിരിക്കും  വിദ്യാർത്ഥികൾ  ബിരുദം കരസ്ഥമാക്കുന്നത്.
+2 തല വിദ്യാഭ്യാസത്തിനു ശേഷം  ഇന്ത്യയിൽ  വിവിധ  കേന്ത്രങ്ങളിലായി നടക്കുന്ന നാഷണൽ  എൻട്രൻസ്  സ്ക്രീനിങ്  ടെസ്റ്റും  (National Entrance  Screening Test-NEST) അതിനുശേഷം നടത്തുന്ന ഇന്റർവ്യൂവിനും ശേഷമാണ്  നൈസരിലേക്ക്  പ്രവേശനം നടത്തുന്നത്.
ആരംഭത്തിൽ  ഭുവനേശ്വരിൽ  സ്ഥിതി ചെയ്യുന്ന ഇൻസ്റ്റിറ്റ്യൂട്ട് ഓഫ്  ഫിസിക്സ്(Institute of Physics)ന്റെ  ക്യാമ്പസിൽ  ആയിരിക്കും നൈസർ  പ്രവർത്തിക്കുന്നത്.
ഭാവിയിൽ  ഭുവനേശ്വരിൽ  നിന്ന്  ഏതാനും കിലോമീറ്ററുകൽ  മാറി ഖുർദയിൽ  തയ്യാറായിക്കൊണ്ടിരിക്കുന്ന 300 ഏക്കർ  ക്യാമ്പസ്സിലേക്ക് നൈസര്  പ്രവർത്തനം മാറ്റും.
കേന്ത്രസർക്കാർ  823.19 കോടി  രൂപയാണ് നൈസരിന്റെ  ആദ്യ ഏഴു വർഷത്തെ പ്രവർത്തനത്തിനായി  മാറ്റി വച്ചിരിക്കുന്നത്.
പുറത്തേക്കുള്ള കണ്ണികൾ www.niser.ac.in നൈസർ വെബ്സൈറ്റ് അവലംബം ↑ Establishment of NISER ↑ പ്രധാനമന്ത്രിയുടെ പ്രസ്താവന ↑ നൈസർ ഹോം പേജ് ↑ ↑ Union Cabinet approves NISER
നൈൽ പെർച്
ലോകത്തിലെ ഏറ്റവും വലിയ ശുദ്ധജല മത്സ്യങ്ങളിലൊന്നാണ് നൈൽ പെർച് .
കോംഗോ , നൈൽ , സെനിഗൾ എന്നീ നദികളിൽ കണ്ടുവന്നിരുന്ന ഈ മത്സ്യത്തെ 1950 കളിൽ വിക്റ്റോറിയ തടാകത്തിലേക്ക് കൊണ്ടുവരപ്പെട്ടു.
കറുത്തിരുണ്ട കണ്ണുകൾക്കു ചുറ്റും മഞ്ഞവളയവും നീലകലർന്ന സിൽവർ നിറവുമുള്ള സുന്ദരൻ മത്സ്യമാണ് നൈൽ പെർച് .
ആറടിനീളവും 200 കിലോഗ്രാം വരെ തൂക്കവും ഇതിനുണ്ടാകും.
ഇരപിടിയന്മാരായ ഇവ കീടങ്ങൾ , ഞണ്ട് , ചെറുമത്സ്യങ്ങൾ എന്നിവയെ എല്ലാം തിന്നൊടുക്കി.
ഇതുകാരണം മറ്റുമത്സ്യങ്ങളുടെ നാശം വേഗത്തിലാക്കി.
മത്സ്യ വ്യാപാരം നടന്നതിനാൽ ആദ്യമെല്ലാം ഇവയുടെ വംശവർദ്ധന തടയാൻ കഴിഞ്ഞു.
ഇപ്പോൾ നൂറുകണക്കിനു ജീവികൾ വശനാശ ഭീഷണി നേരിടുന്നു.
മൂന്നു വർഷം പ്രായമായ മത്സ്യം ഉത്പാതനത്തിനു തയ്യാറാകും.
പെൺ മത്സ്യങ്ങൾ മുട്ടയിടാൻ തുടങ്ങുന്നു.
ഒരു പെണ്മത്സ്യം അതിന്റെ ജീവിതകാലത്ത് ഏകദേശം 90 ലക്ഷം മുട്ടയിടുന്നതായി കണക്കാക്കുന്നു.
ഓരോ വർഷവും മാർച്ച് മുതൽ ജൂൺ വരെ മുട്ടകൾ വിരിക്കുന്നു.
മുട്ടവിരിയാൻ 20 മണിക്കൂർ മാത്രം മതിയാക്കും.
അവലംബം പുറത്തേക്കുള്ള കണ്ണികൾ യാഹൂ ഡേറ്റാബേസിൽ നിന്ന് നൈൽ പെർച് യാഹൂ ഡേറ്റാബേസ് വീഡിയോ നൈൽ പെർച്
നിഴൽക്കുത്ത് (കഥകളി) നിഴൽക്കുത്ത് നടത്തുന്ന ഭാരതമലയൻ
കേരളത്തിലെ പ്രാചീനമായ ഒരു ആഭിചാരക്രിയയായ നിഴൽക്കുത്ത് എന്ന ആശയത്തെ അടിസ്ഥാനമാക്കി കഥകളി പണ്ഡിതനും ചട്ടമ്പി സ്വാമികളുടെ സമകാലീനനും പ്രശിഷ്യനുമായിരുന്ന പന്നിശ്ശേരി നാണു പിള്ള എഴുതി ചിട്ടപ്പെടുത്തിയ കഥകളിയിലെ ഒരു കഥയാണു് നിഴൽക്കുത്തു്.
മൂലമഹാഭാരതത്തിൽ നിന്നും തെല്ലു വ്യത്യസ്തമായി, തമിഴ് ശൈലിയിൽ രൂപം കൊണ്ട വേലഭാരതം ആണു് ഇക്കഥയുടെ അടിസ്ഥാനം.
കഥയിലെ പ്രാധാന്യമുള്ള വേഷങ്ങളാണു് മലയനും മലയത്തിയും.
കഥകളിയുടെ തെക്കൻ ചിട്ടയിൽ വ്യാപകമായ പ്രചാരമുള്ള നിഴൽക്കുത്ത് പ്രമേയം കൊണ്ടും അവതരണം കൊണ്ടും മറ്റു കഥകളിൽ നിന്നും ഏറെ വേറിട്ടുനിൽക്കുന്നു.
ഏതു വിധേനയും പാണ്ഡവരെ ഉന്മൂലനാശനം ചെയ്യണമെന്നു നിശ്ചയിച്ചിരുന്ന ദുര്യോധനൻ ലക്ഷ്യനിവൃത്തിയ്ക്കുവേണ്ടി പല വഴികളും നോക്കി.
പക്ഷേ, ഒന്നു പോലും വിജയിച്ചില്ല.
ഒടുവിൽ ദുർമന്ത്രവാദം കൊണ്ട് അവരെ നശിപ്പിക്കാം എന്നു തീരുമാനിച്ചു.
കാട്ടിൽ, ആഭിചാരക്രിയ ചെയ്യാൻ മിടുക്കനായിരുന്ന ഒരു മലയൻ ഉണ്ടായിരുന്നു.
അയാൾക്കു് ഒരാളുടെ പ്രതിബിംബം കണ്ണാടിയിൽ കണ്ടിട്ട് ആ പ്രതിബിംബത്തെ വധിക്കുന്നതു വഴി, ആ ആളെത്തന്നെ വധിക്കാനുതകുന്ന വിശേഷപ്പെട്ട മന്ത്രവിദ്യ അറിയാമായിരുന്നു.
ദുര്യോധനൻ മലയനെ രാജധാനിയിലെത്താൻ സന്ദേശവാഹകനെ അയച്ചു വിളിപ്പിക്കുന്നു.
കൊട്ടാരത്തിൽ , ഭാര്യ ഭാനുമതിയെ സമാശ്വസിപ്പിച്ചുകൊണ്ടിരിക്കുന്ന ദുര്യോധനനു സമീപം, സന്ദേശവാഹകൻ തിരിച്ചെത്തി തന്റെ യാത്രാവിശേഷങ്ങൾ വിവരിച്ചതിനുശേഷം, ക്ഷണിതാവ് ഒരു ദിവസത്തിനുള്ളിൽ എത്തുമെന്നറിയിക്കുന്നു.
മലയന്റെ കഴിവുകൾ യഥാർത്ഥമാണോ എന്നു മുൻ‌കൂട്ടി പരീക്ഷിക്കാൻ ദുര്യോധനൻ തീരുമാനിക്കുന്നു.
അതിനായി ത്രിഗർത്തൻ എന്ന അനുയായിയെ കവാടത്തിനരികിൽ കാവൽ നിർത്തുന്നു.
മലയൻ എത്തുമ്പോൾ ത്രിഗർത്തൻ അയാളോട് എതിരിടുന്നു.
മലയനാകട്ടെ, തന്റെ മന്ത്രവിദ്യ ഉപയോഗിച്ച് ത്രിഗർത്തനെ ഒരു ദണ്ഡ് ആക്കി മാറ്റുന്നു.
എങ്കിലും, ഉടനെത്തന്നെ അയാൾക്കു പഴയ രൂപം നൽകുകയും, കൊട്ടാരത്തിൽ പ്രവേശിക്കുകയും ചെയ്യുന്നു.
ദുര്യോധനൻ മലയനോട് പാണ്ഡവരെ ഛായാവധം ചെയ്യാൻ ആവശ്യപ്പെടുന്നു.
മലയൻ ആദ്യം ഈ ആവശ്യം നിരാകരിക്കുന്നു.
ഈ നികൃഷ്ടകൃത്യം ഒഴിവാക്കാൻ വേണ്ടി ആനയുടെ മുട്ട തുടങ്ങി അസാദ്ധ്യമായ പല സാമഗ്രികളും അയാൾ ആവശ്യപ്പെടുന്നു.
ഇത്ര സങ്കീർണ്ണമായ ഒരു പദ്ധതി വിജയിക്കണമെങ്കിൽ ദുര്യോധനന്റെ സഹോദരിയായ ദുശ്ശളയെ ബലി കൊടുക്കണമെന്നു വരെ അയാൾ നിബന്ധന വെക്കുന്നു.
ഒടുവിൽ ക്രോധാക്രാന്തനായ ദുര്യോധനൻ മലയന്റെ തല വെട്ടുമെന്നു ഭീഷണിപ്പെടുത്തുകയും വേറെ വഴിയില്ലാതെ മലയൻ കണ്ണാടി ഉപയോഗിച്ച് പാണ്ഡവരെ മൃതപ്രായരാക്കുകയും ചെയ്യുന്നു.
ദുര്യോധനൻ നൽകിയ പലവിധം സമ്മാനങ്ങളുമായി മലയൻ വീട്ടിലേക്കു തിരിക്കുന്നു.
പക്ഷേ, വിവരമറിഞ്ഞ് അയാളുടെ ഭാര്യ, മുമ്പ് പാണ്ഡവരുടെ ഒരു ദാസി കൂടിയായിരുന്ന മലയത്തി കോപം സഹിക്കാനാവാതെ, സ്വന്തം മകനെ ഇരുകാലുകളും വിടർത്തിപ്പിളർന്നു് കൊന്നുകളയുന്നു.
ഇതോടെ മലയൻ ദുഃഖപരിച്ഛിന്നനായിത്തീർന്നു.
മലയത്തി ശ്രീകൃഷ്ണന്റെ സമീപത്തേക്കു് ഓടിച്ചെന്നു് ഉണ്ടായ സംഭവമെല്ലാം വിവരിക്കുന്നു.
കൃഷ്ണൻ എല്ലാം കേട്ടറിഞ്ഞ് പാണ്ഡവരേയും മലയന്റെ പുത്രനേയും പുനർജ്ജീവിപ്പിക്കുന്നു.
അതിനുശേഷം മലയനേയും മലയത്തിയേയും സമാശ്വസിപ്പിക്കുന്നു.
രംഗാവതരണം
ദുര്യോധനൻ കത്തി വേഷത്തിലും ത്രിഗർത്തൻ ചുവന്ന താടിയായും ആണു് നിഴൽക്കുത്തിൽ രംഗത്തു വരുന്നതു്.
പാണ്ഡവന്മാർ പച്ചയിലും.
മലയൻ ആദ്യം കറുത്ത താടി ആയിട്ടും അതിനു ശേഷം മിനുക്കിലും അഭിനയിക്കുന്നു.
ഭാനുമതി, മലയത്തി, മലയക്കുട്ടി എന്നിവർ മിനുക്കു വേഷത്തിലാണു പ്രത്യക്ഷപ്പെടുന്നതു്.
ചിട്ടയും പ്രചാരവും
കഥകളിയുടെ തെക്കൻ കേരള സമ്പ്രദായമായ തെക്കൻ ചിട്ടയിലാണു് നിഴൽക്കുത്ത് അവതരിപ്പിക്കപ്പെടുന്നതു്.
സ്വാഭാവികമായും തെക്കൻ ജില്ലകളിലാണ്  ഈ കഥയ്ക്കു് പ്രചാരവും കൂടുതൽ.
ഗുരു.
ചെങ്ങന്നൂരും ശിഷ്യന്മാരും മാങ്കുളം വിഷ്ണുനമ്പൂതിരിയും നിഴൽക്കുത്ത് കഥയുടെ അവതരണത്തിനും  പ്രചാരത്തിനും  മുഖ്യ  പങ്കുവഹിച്ചിരുന്നു.
ഏറെ വർഷങ്ങൾക്കു ശേഷം 2003 നവംബർ 9നു് വള്ളത്തോൾ ജന്മദിനാഘോഷങ്ങളുടെ ഭാഗമായി കേരളകലാമണ്ഡലം ആസ്ഥാനത്തു് നിഴൽക്കുത്തു് എന്ന കഥകളി അരങ്ങേറുകയുണ്ടായി.
തോന്നയ്ക്കൽ പീതാംബരൻ മലയനായും മടവൂർ വാസുദേവൻ നായർ ദുര്യോധനനായും ചവറ പാറുക്കുട്ടി മലയത്തിയായും അരങ്ങിൽ വന്നു.
കലാമണ്ഡലം രാജശേഖരൻ ആയിരുന്നു ഈ അവതരണത്തിൽ ഭാനുമതിയായി വേഷമിട്ടതു്.
ചിത്രശാല മലയനെ കൊട്ടാരത്തിലേക്ക് വിളിച്ചുവരുത്തുവാൻ ദുര്യോധനൻ ദൂതന് നിർദ്ദേശം നൽകുന്നു മലയനെ പരീക്ഷിക്കുവാൻ ദുര്യോധനൻ ത്രിഗർത്തനെ ഏർപ്പാടാക്കുന്നു മലയനെ തടയുന്ന ത്രിഗർത്തൻ മാന്ത്രികവിദ്യയാൽ ത്രിഗർത്തനെ പരാജയപ്പെടുത്തുന്ന മലയൻ പാണ്ഡവർക്കെതിരെ നിഴൽക്കുത്ത് നടത്താൻ മടിച്ച മലയനെ ദുര്യോധനൻ ഭീഷണിപ്പെടുത്തുന്നു നിഴൽക്കുത്തിനുള്ള ഒരുക്കങ്ങളുമായി മലയൻ മലയനെ സമ്മാനങ്ങൾ നൽകി യാത്രയാക്കുന്ന ദുര്യോധനൻ പാണ്ഡവരെ കൊന്ന മലയനോടുള്ള ദേഷ്യത്തിൽ മകൻ മണികണ്ഠനെ കൊന്ന മലയത്തി മണികണ്ഠനെ പുനർജീവിപ്പിച്ച് അനുഗ്രഹിക്കുന്ന ഭഗവാൻ ശ്രീകൃഷ്ണൻ കഥകളിയുടെ അവസാനം സദസ്സിനെ വണങ്ങുന്ന ശ്രീകൃഷ്ണൻ
നിഴൽക്കുത്ത് (വിവക്ഷകൾ)
നിഴൽക്കുത്ത് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
നിഴൽക്കുത്ത് (മന്ത്രവാദം) - മന്ത്രവാദത്തിലെ ഒരു കർമ്മം നിഴൽക്കുത്ത് പാട്ട് - മാവാരതം പാട്ട് എന്നും അറിയപ്പെടുന്നു.
നിഴൽക്കുത്ത് (ചലച്ചിത്രം) നിഴൽക്കുത്ത് (കഥകളി) - ഒരു കഥകളി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നിഴൽത്തുമ്പികൾ ഇംഗ്ലീഷ് വിലാസം https://ml.wikipedia.org/wiki/Platystictidae
സൂചിത്തുമ്പികളിലെ ഒരു കുടുംബമാണ് നിഴൽത്തുമ്പികൾ (Platystictidae) .
മുളവാലൻ തുമ്പികളോട് നല്ല സാദൃശ്യമുണ്ട്.
ഏഷ്യ , മധ്യ അമേരിക്ക, തെക്കേ അമേരിക്ക എന്നിവിടങ്ങളിൽ എല്ലായിടത്തും ഇവയെ ധാരാളമായി കാണുന്നു.
പേര് സൂചിപ്പിക്കുന്നത് പോലെ സൂര്യപ്രകാശം അധികം എത്താത്ത, നിത്യഹരിത വനങ്ങളിലെ കാട്ടരുവിയോരങ്ങളിലാണ് നിഴൽത്തുമ്പികളെ കാണാറുള്ളത്.
ഒഴുക്ക് കുറഞ്ഞ കുഞ്ഞരുവികളാണ് ഇവയുടെ പ്രജനനകേന്ദ്രങ്ങൾ.
മിക്ക സ്പീഷിസുകളും ചെറിയ ഒരുപ്രദേശത്തുമാത്രം കാണപ്പെടുന്ന രീതിയിൽ ആണ് ഉള്ളത്.
മറ്റ് തുമ്പികളിൽ നിന്ന് വ്യത്യസ്തമായി ഇവ തങ്ങളുടെ പ്രജനനകേന്ദ്രങ്ങൾ  വിട്ട് അധിക ദൂരം സഞ്ചരിക്കാറില്ല.
അതിനാൽത്തന്നെ പല സ്പീഷിസുകളെയും ഇനിയും കണ്ടുപിടിക്കാൻ ഉണ്ടാവാം.
വീതി കുറഞ്ഞ ചിറകുകളും മെലിഞ്ഞുനീണ്ട വയറും ഇവയുടേ സവിശേഷതയാണ്.
ഉദരത്തിന് പിൻചിറകുകളെക്കാൾ ഇരട്ടിയോ അതിൽ കൂടുതലോ നീളമുണ്ടായിരിക്കും.
ഈ കുടുംബത്തിലെ തുമ്പികൾ പൊതുവെ കറുപ്പ് അല്ലെങ്കിൽ ബ്രൗൺ നിറത്തിലുള്ളവയാണ്.
ശരീരത്തിൽ നീല അല്ലെങ്കിൽ വെളുപ്പ് നിറത്തിലുള്ള വളയങ്ങളും കാണാം .
കേരളത്തിലെ നിഴൽത്തുമ്പികൾ
Indosticta, Protosticta എന്നീ രണ്ടു ജീനസുകളിലായി 12 തരം നിഴൽത്തുമ്പികൾ കേരളത്തിൽ കാണപ്പെടുന്നുണ്ട്.
ഇവയെല്ലാം തന്നെ സഹ്യപർവ്വതത്തിലെ സ്ഥാനീയ തുമ്പികൾ ആണ്.
11 സ്പീഷീസുകൾ ഉള്ള Protosticta കേരളത്തിലെ ഏറ്റവും വലിയ തുമ്പി ജീനസ്കൂടിയാണ് .
Indosticta deccanensis ( കുങ്കുമ നിഴൽത്തുമ്പി ) Protosticta antelopoides ( കൊമ്പൻ നിഴൽത്തുമ്പി ) Protosticta cyanofemora ( നീലക്കാലി നിഴൽത്തുമ്പി ) Protosticta davenporti ( ആനമല നിഴൽത്തുമ്പി ) Protosticta gravelyi ( പുള്ളി നിഴൽത്തുമ്പി ) Protosticta hearseyi ( ചെറു നിഴൽത്തുമ്പി ) Protosticta monticola ( പർവ്വതവാസി നിഴൽത്തുമ്പി ) Protosticta mortoni ( നീലക്കഴുത്തൻ നിഴൽത്തുമ്പി ) Protosticta ponmudiensis ( പൊന്മുടി നിഴൽത്തുമ്പി ) Protosticta rufostigma ( അഗസ്ത്യമല നിഴൽത്തുമ്പി ) Protosticta sanguinostigma ( ചെമ്പൻ നിഴൽത്തുമ്പി ) Protosticta sholai ( ചോല നിഴൽത്തുമ്പി ) ഇവയും കാണുക List of damselflies of the world (Platystictidae) അവലംബം പുറത്തേക്കുള്ള കണ്ണികൾ Media related to Platystictidae at Wikimedia Commons Platystictidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നിഴൽപ്പാടുകൾ
സി. രാധാകൃഷ്ണൻ എഴുതിയ നോവലാണ് നിഴൽപ്പാടുകൾ .
1963-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിട്ടുണ്ട്.
നിഴൽപ്പുര ഇംഗ്ലീഷ് വിലാസം https://ml.wikipedia.org/wiki/Nizhalpura
സൂര്യ ബിനോയ് രചിച്ച കാവ്യ സമാഹാരമാണ് നിഴൽപ്പുര .
ഈ കാവ്യ സമാഹാരത്തിന് 2010 ലെ കേരള സാഹിത്യ അക്കാദമിയുടെ  കനകശ്രീ എൻഡോവ്മെന്റ് അവാർഡ് ലഭിച്ചു.
നിഴൽ കോമരം ഇംഗ്ലീഷ് വിലാസം https://ml.wikipedia.org/wiki/Macromidia_donaldi
കേരളത്തിൽ കാണപ്പെടുന്ന കോമരത്തുമ്പി കുടുംബത്തിൽ ഉള്ള ഒരു കല്ലൻതുമ്പിയിനമാണ് നിഴൽ കോമരം ( ശാസ്ത്രീയനാമം : Macromidia donaldi ) .
ഇവ സന്ധ്യക്കു സജീവമാകുകയും പകൽസമയത്തു കാട്ടരുവികളുടെ തീരത്തുള്ള ചെടികളിൽ വിശ്രമിക്കുകയും ചെയ്യുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Macromidia donaldi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Macromidia donaldi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിഴൽക്കുത്ത്
കൊല്ലവർഷം 300 മുതൽ (പൊതുവർഷം പന്ത്രണ്ടാം നൂറ്റാണ്ടുമുതൽ ) കേരളത്തിൽ പ്രചാരമുള്ള ഒരു ആഭിചാരക്രിയയാണു് നിഴൽക്കുത്ത് .
വേലസമുദായത്തിൽ പെട്ട മന്ത്രവാദികൾ അനുഷ്ഠിച്ചുവന്നിരുന്ന ഈ മന്ത്രവാദാചാരം അത്യന്തം അപകടകരവും മരണസാദ്ധ്യതയുള്ളതും ആണെന്നു വിശ്വസിക്കപ്പെട്ടിരുന്നു.
കേരളത്തിന്റെ പല ഭാഗങ്ങളിലും നിലവിലുണ്ടായിരുന്ന ഒടിയൻ , മാട്ട് തുടങ്ങിയ മന്ത്രവാദക്രിയകൾക്കു് ഏറെക്കുറെ സമാനമാണു് നിഴൽക്കുത്തും.
ഇരയുടെ നിഴലിനെ ലക്ഷ്യമാക്കി മന്ത്രം ചൊല്ലിയ അമ്പെയ്തു് ഇരയെത്തന്നെ കൊല്ലുക എന്ന സങ്കൽ‌പ്പമാണു് ഈ ക്രിയയുടെ മൂലതത്വം.
മഹാഭാരതകഥ
മഹാഭാരതത്തിലെ ഒരു ഉപകഥ അടിസ്ഥാനമാക്കിയാണു് നിഴൽക്കുത്ത് എന്ന പേരു പ്രയോഗത്തിലായതെന്നു കരുതപ്പെടുന്നു.
ഒരിക്കൽ ദുര്യോധൻ ഒരു വേലനെക്കൊണ്ട് പാണ്ഡവന്മാരുടെ നിഴലിനെ ലക്ഷ്യമാക്കി അമ്പെയ്യിക്കുകയും അതുവഴി പാണ്ഡവന്മാരെ ഒന്നടങ്കം വധിക്കുകയും ചെയ്തുവത്രേ.
ഇതറിഞ്ഞുവന്ന വേലത്തി എതിർമന്ത്രം ചൊല്ലി പാണ്ഡവരെ പുനർജ്ജീവിപ്പിച്ചു എന്നാണു് കഥ.
(ഈ കഥയുടെ കഥകളി ആവിഷ്കരണം സംഗ്രഹിക്കപ്പെട്ട രൂപത്തിൽ ഈ ലേഖനത്തിൽ വായിക്കാം).
നിഴൽക്കുത്തുപാട്ട്
വേലർ , പാണർ , പുള്ളുവർ എന്നിങ്ങനെ പല വർഗ്ഗക്കാരും കേരളത്തിലെ പുരാതന സാമൂഹ്യക്രമത്തിലെ സജീവ ഘടകങ്ങളായിരുന്നു.
കുടുംബങ്ങളിലെ സുസ്ഥിതിയും സൗഖ്യവും പരിപാലിക്കാൻ ഈവക വർഗ്ഗക്കാരുടെ സേവനങ്ങൾ ആവശ്യമായി കണക്കാക്കിയിരുന്നു.
ശത്രുദോഷം ഒഴിവാക്കാനുള്ള വേലൻ പ്രവൃത്തി (നിഴൽക്കുത്ത്), സർപ്പദോഷം പോക്കാനുള്ള പുള്ളുവൻപാട്ട് മുതലായി പലതും പ്രചരിച്ചു വന്നത് അവയുടെ പ്രയോക്താക്കളായ പ്രത്യേക വർഗ്ഗക്കാർക്ക് ഉപജീവനമാർഗ്ഗങ്ങളായിട്ടുകൂടിയായിരുന്നു.
ഇത്തരം ഓരോ സമുദായങ്ങൾക്കും അവരുടേതായ ഇതിഹാസങ്ങളും ക്രിയാപദ്ധതികളും ഉണ്ടായിരുന്നു.
അവയോടനുബന്ധിച്ച് തനതു ശൈലികളിൽ പല ഗാനങ്ങളും അവർ പാടി വന്നു.
അക്കാലത്തെ കേരളത്തിലെ ജീവിതരീതികളുടേയും ആചാരങ്ങളുടേയും വിവിധവശങ്ങളെ പ്രതിബിംബിപ്പിക്കുന്ന അപരിഷ്കൃതമെങ്കിലും ചൈതന്യപൂർണ്ണമായ ചിത്രങ്ങളാണ് ഇത്തരം പാട്ടുകളും ഗാനങ്ങളും.
അവയുടെ ഭാഷാരീതികളും വൃത്തരൂപങ്ങളും ഭാഷയുടെ പരിണാമനിരൂപണത്തിൽ ഉപയോഗിക്കാവുന്ന വിലയേറിയ ചരിത്രസാമഗ്രികൾ കൂടിയാണ്.
നിഴൽക്കുത്തിനോടനുബന്ധിച്ച് ‘ചാറ്റാൻ’(മന്ത്രോച്ചാരണം നടത്താൻ) ഉപയോഗിച്ചിരുന്ന പ്രത്യേക പാട്ടുകളാണ് നിഴൽക്കുത്തുപാട്ടുകൾ.
"ഭൂഷണങ്ങളെ എന്തു ചെയ്വ്തിതെന്നുടൻ ദുരിയോധനൻ ദൂരെ നിന്നൊരു ശകുനിയോടു വിളിച്ചു മെല്ലെ പറഞ്ഞുടൻ...
' എന്നാണ് മിക്കവാറും നിഴൽക്കുത്തുപാട്ടുകൾ തുടങ്ങുന്നത്.
കരുണരസപ്രധാനങ്ങളാണ് ഇത്തരം പാട്ടുകൾ .
വേലർപാട്ട് എന്നും കുറവർപാട്ട് എന്നും ചിലയിടങ്ങളിൽ അറിയപ്പെടുന്നു.
മിക്കവാറും നിഴൽക്കുത്തുപാട്ടുകളെല്ലാം തന്നെ മഹാഭാരതം കഥയെ അടിസ്ഥാനമാക്കിയാണു രചിക്കപ്പെട്ടിരിക്കുന്നത്.
മൂലമഹാഭാരതകഥയിൽ നിന്നും കുറേയൊക്കെ വ്യത്യാസത്തോടെയാണ് കഥാതന്തുക്കൾ പ്രാചീനമായ ഒരു ഗ്രാമീണ ശൈലിയിൽ ഇവയിൽ പ്രത്യക്ഷപ്പെടുന്നത്.
പ്രൗഢമായ മഹാഭാരതകഥ കേരളത്തിൽ വ്യാപകമായി പ്രചരിക്കുന്നതിനുമുമ്പോ അഥവാ ഐതിഹ്യമായി മാത്രം കേൾക്കപ്പെട്ടിരുന്നപ്പോഴോ അവ്യുൽപ്പന്നനായ ഏതെങ്കിലും ഗ്രാമീണകവിയായിരിക്കാം ഇത്തരം പാട്ടുരൂപങ്ങൾ ആദ്യം നിർമ്മിച്ചത്.
ഇതനുസരിച്ച് കുന്തി കുരുനാട്ടിലെ റാണിയാണ്.
ഗാന്ധാരി കരുനാട്ടിലേയും.
പാണ്ഡവരിൽ ഏറ്റവും ഇളയ ആൾ കുഞ്ചുപീമൻ ആണു്.
കൗരവരാകട്ടെ , ആകെ 99 പേരേയുള്ളൂ.
പ്രാക്തനകാലത്ത് കർശനമായ അനുഷ്ഠാനാംശമായി, ചാറ്റുപാട്ടുകൾ മാത്രമായി ഒതുങ്ങിനിന്നിരുന്ന നിഴൽക്കുത്തുപാട്ടുകൾ ക്രമേണ ഉപജീവനമാർഗ്ഗത്തിന്റെ പരിമിതികൾ മൂലം നാട്ടാചാരങ്ങളിൽ പെട്ട് അയഞ്ഞ നിയമക്രമങ്ങൾ സ്വീകരിക്കുകയും കേരളത്തിലെ പ്രാചീനനാടൻപാട്ടുസാഹിത്യത്തിന്റെ ഭാഗമായിത്തീരുകയും ചെയ്തു.
വേലൻപാട്ടിൽ, പിണി ബാധിച്ച സ്ത്രീയുടെ ദോഷം തീർന്നുകിട്ടാൻ ഇലഞ്ഞിത്തോൽ ഉഴിഞ്ഞുകൊണ്ട് വേലൻ പാടുന്ന പാട്ടുകളിൽ ഒന്ന് ഇപ്രകാരമാണ്: “
“അരിയാണേ പിണിയരം വരിക-ഏ അരിയാണേ പിണിയരം വരിക. ........ ......... .... ...... ................ പൂവണിഞ്ഞ തിരുമുടിമേലും തോലുഴിഞ്ഞു പിണി തീർന്നൊഴിക. പൊൻ‌നിറമാമണി നുതൽമേലും തോലുഴിഞ്ഞു പിണി തീർന്നൊഴിക. കണ്ണാടിക്കവിളതിൻ‌മേലും തോലുഴിഞ്ഞു പിണി തീർന്നൊഴിക. കയൽനികരൊത്ത കണ്ണിണമേലും തോലുഴിഞ്ഞു പിണി തീർന്നൊഴിക.“ ”
നിഴൽക്കുത്തുപാട്ട് മേവാരതം പാട്ട് എന്നും വേലർപാട്ട്, കുറവർപാട്ട് എന്നും പലയിടങ്ങലിലും വ്യത്യസ്തനാമങ്ങളിൽ അറിയപ്പെടുന്നുണ്ടു്.
മറ്റു കലാരംഗങ്ങളിൽ
മറ്റു പല കലാരൂപങ്ങളും ആചാരസങ്കൽ‌പ്പങ്ങളും പോലെത്തന്നെ, നിഴൽക്കുത്തും അതിന്റെ പ്രാചീനസ്വാധീനം പിൽക്കാലത്ത് വിവിധ കലകളിലേക്കു് സന്നിവേശിപ്പിച്ചിട്ടുണ്ടു്.
കഥകളിയിൽ പന്നിശ്ശേരി നാണുപിള്ള എഴുതി ചിട്ടപ്പെടുത്തിയ നിഴൽക്കുത്തു് എന്ന കഥ തെക്കൻ ചിട്ടയിൽ ഏറെ പ്രചാരമുള്ളതും മറ്റു കഥകളുടെ ആര്യപ്രഭാവങ്ങളിൽനിന്നു് ഏറെ വഴിമാറിനിൽക്കുന്നതുമാണു്.
സമകാലീനഭാരതത്തിലെ ചലച്ചിത്രരംഗത്ത് പ്രഗല്ഭനായ അടൂർ ഗോപാലകൃഷ്ണൻ ഒരു ആരാച്ചാരുടെ ജീവിതം ആസ്പദമാക്കി നിഴൽക്കുത്ത് എന്ന പേരിൽ ചിത്രമെടുത്തിട്ടുണ്ടു്.
നിഴൽക്കുത്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nizhalkuthu_(film)
അടൂർ ഗോപാലകൃഷ്ണൻ രചനയും സംവിധാനവും നിർവ്വഹിച്ച് 2002-ൽ പുറത്തിറങ്ങിയ മലയാളചലച്ചിത്രമാണ്‌ നിഴൽക്കുത്ത് (English: Shadow Kill, French: Le Serviteur de Kali).
ഒടുവിൽ ഉണ്ണികൃഷ്ണൻ , സുകുമാരി , മുരളി , സുനിൽ എന്നിവർ മുഖ്യ കഥാപാത്രങ്ങളെ അവതരിപ്പിച്ചിരിക്കുന്ന ചിത്രം മാനുഷിക അന്തർബോധത്തിന്റെ പിൻവാങ്ങലുകളെ അനാവരണം ചെയ്യുന്നു.
2002 സെപ്റ്റംബറിൽ ഇറ്റലിയിലെ പ്രശസ്തമായ വെനീസ് അന്താരാഷ്ട്ര ചലച്ചിത്ര മേളയുടെ മൽസര വിഭാഗത്തിൽചിത്രത്തിന്റെ ആദ്യ പ്രദർശനം നടന്നു.
അഭിനേതാക്കൾ ഒടുവിൽ ഉണ്ണികൃഷ്ണൻ – കാളിയപ്പൻ സുകുമാരി – മരകതം, കാളിയപ്പന്റെ ഭാര്യ റീജ – മല്ലിക, കാളിയപ്പന്റെ ഇളയമകൾ താര കല്യാൺ – മാധവി, കാളിയപ്പന്റെ മൂത്തമകൾ മുരളി – വാസു, മാധവിയുടെ ഭർത്താവ് ശിവകുമാർ  – മല്ലികയുടെ കാമുകൻ സുനിൽ മുത്തു, കാളിയപ്പന്റെ മകൻ നെടുമുടി വേണു – ജയിലർ വിജയരാഘവൻ – ജയിലർ ജഗതി ശ്രീകുമാർ – മഹാരാജാവിന്റെ ഓഫീസർ ഇന്ദ്രൻസ് – ബാർബർ കുക്കു പരമേശ്വരൻ പുരസ്‌കാരങ്ങൾ
2002 ദേശീയ ചലച്ചിത്രപുരസ്കാരം ( ഇന്ത്യ ) ഏറ്റവും മികച്ച മലയാളചലച്ചിത്രം - അടൂർ ഗോപാലകൃഷ്ണൻ
2002 കേരളസംസ്ഥാന ചലച്ചിത്രപുരസ്കാരം ഏറ്റവും മികച്ച നടൻ - ഒടുവിൽ ഉണ്ണികൃഷ്ണൻ ഏറ്റവും മികച്ച രണ്ടാമത്തെ നടൻ - ജഗതി ശ്രീകുമാർ ഏറ്റവും മികച്ച ചിത്രസംയോജനം - അജിത് ഏറ്റവും മികച്ച വസ്ത്രാലങ്കാരം - എസ്. ബി. സതീഷ് ഏറ്റവും മികച്ച ശബ്ദലേഖനം - എൻ. ഹരികുമാർ
മുംബൈ അന്താരാഷ്ട്ര ചലച്ചിത്ര മേള -  FIPRESCI പുരസ്ക്കാരം അവലംബം പുറത്തേക്കുള്ള കണ്ണികൾ നിഴൽക്കുത്ത് ഇന്റർനെറ്റ് മൂവി ഡാറ്റാബേസിൽ നിഴൽക്കുത്ത് – മലയാളസംഗീതം.
ഇൻഫോ Stills and pictures at Outnow.ch Ropes of Fate: Adoor Gopalakrishnan’s “Shadow Kill” Shadow Kill, 2002 - filmref Archived 2011-06-25 at the Wayback Machine .
Shadow Kill - global film Archived 2011-07-16 at the Wayback Machine .
നിഴൽക്കുത്ത് 2002
പുനർജനി ഇംഗ്ലീഷ് വിലാസം https://ml.wikipedia.org/wiki/Punarjani
മേജർ രവി സംവിധാനം ചെയ്തു 2002-ൽ പുറത്തിറങ്ങിയ മലയാളചലച്ചിത്രമാന്നു പുനർജനി .
മോഹൻലാലിൻറെ മകൻ പ്രണവ് മോഹൻലാൽ ബാലതാരമായി അരങ്ങേറിയ ഈ സിനിമ സംവിധായകൻ എന്ന നിലയിൽ മേജർ രവിയുടെയും ആദ്യ ചിത്രമായിരുന്നു.
ഈ ചിത്രത്തിലെ അഭിനയത്തിന് മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്‌കാരം പ്രണവ് മോഹൻ ലാലിന് ലഭിച്ചു.
പുന്നാരം ചൊല്ലി ചൊല്ലി ഇംഗ്ലീഷ് വിലാസം https://ml.wikipedia.org/wiki/Punnaram_Cholli_Cholli
പ്രിയദർശൻ സംവിധാനം ചെയ്ത് 1985-ൽ പുറത്തിറങ്ങിയ ഒരു മലയാളഹാസ്യ പ്രണയ ചലച്ചിത്രമാണ് പുന്നാരം ചൊല്ലി ചൊല്ലി .
ശങ്കർ , റഹ്മാൻ എന്നിവരാണ് ഈ ചിത്രത്തിലെ പ്രധാന അഭിനേതാക്കൾ .
ഈ ചിത്രം വാണിജ്യപരമായി വിജയമാണ്.
അഭിനേതാക്കൾ ശങ്കർ റഹ്മാൻ സറീന വഹാബ് ശ്രീനിവാസൻ ഇന്നസെന്റ് ഭരത് ഗോപി നെടുമുടി വേണു ലിസി അവലംബം പുറമെ നിന്നുള്ള കണ്ണികൾ പുന്നാരം ചൊല്ലി ചൊല്ലി ഇന്റർനെറ്റ് മൂവി ഡാറ്റാബേസിൽ
പുന്നാട് ഇംഗ്ലീഷ് വിലാസം https://ml.wikipedia.org/wiki/Punnad
ഇന്ത്യയിൽ കേരളത്തിലെ കണ്ണൂർ ജില്ലയിലെ ഇരിട്ടി മുൻസിപ്പാലിറ്റിയിലും താലൂക്കിലും പെടുന്ന 'ഇരിട്ടി'ക്കടുത്ത സ്ഥലം ആണ് പുന്നാട് .
സ്റ്റേറ്റ് ബാങ്ക് ഓഫ് ഇന്ത്യയുടെ ഒരു ശാഖ പുന്നാടിൽ സ്ഥിതിചെയ്യുന്നു.
വടക്കൻ മലബാർ പ്രദേശത്ത് മാത്രം കാണപ്പെടുന്ന തെയ്യം , കളംപാട്ട് , കോൽക്കളി എന്നിവയടക്കം നിരവധി പരമ്പരാഗത കലാരൂപങ്ങൾ ഇപ്പോഴും ഗ്രാമത്തിൽ നിലവിലുണ്ട്.
കൃഷി, കൂലി തൊഴിൽ (കൂലി), ഇന്ത്യൻ ആർമി സെർവന്റുകൾ, അദ്ധ്യാപനം, വിദേശത്തെ വിവിധ ജോലികൾ (ഗൾഫ് രാജ്യങ്ങൾ ഉൾപ്പെടെ) എന്നിവയാണ് 2000 മാണ്ടിലെ പുന്നാടിലെ ആളുകളുടെ പ്രധാന ജീവിത രീതി.
സാമുദായിക ഏറ്റുമുട്ടലുകൾ
2005 മുതൽ 2010 വരെ രാഷ്ട്രീയ സംഘട്ടനങ്ങളും കൊലപാതകങ്ങളും ഉൾപ്പെടെ ചില സാമുദായിക അക്രമങ്ങൾ നടന്നിട്ടുണ്ട്.
അശ്വിനി കുമാറിന്റെ കൊലപാതകം , യാക്കൂബിന്റെ കൊലപാതകം വിദ്യാഭ്യാസം
പുന്നാട് മൂന്ന് വിദ്യാലയങ്ങളാണ് ഉള്ളത്.
പുന്നാട് എൽ. പി. സ്കൂൾ (കേരള സിലബസ്)
മീത്തലെ പുന്നാട് യു. പി. സ്കൂൾ  (കേരള സിലബസ്)
നിവേദിത വിദ്യാലയം   (സി. ബി. എസ്. സി സിലബസ്)
മീത്തലെ പുന്നാട് യു. പി. സ്കൂളിന്റെ സ്ഥാപകനായ  കണ്ണൻ  ഗുരുക്കളാണ് പുന്നാട് ഗ്രാമത്തിൽ വിദ്യയുടെ വെളിച്ചം കൊളുത്തിയത്.
പിന്നീട് അദ്ദേഹത്തിന്റെ മക്കളായ രാമൻ മാസ്റ്റർ ശ്രാധരൻ മാസ്റ്റർ എന്നിവർ ആ പാത പിന്തുടരുകയായിരുന്നു.
ഈയൊരു പാതയിലെ മറ്റുള്ള നേതാക്കന്മാർ ഇവരാണ് - കെ. അച്ചുതൻ മാസ്റ്റർ, കേശവൻ മാസ്റ്റർ, ബാലൻ മാസ്റ്റർ, എം. ആർ. രാഘവൻ, കെ. ആർ. കരുണാകരൻ, കേളു മാസ്റ്റർ.
പുന്നാട്ടപ്പൻ അമ്പലം, കുഴുമ്പിൽ ഭഗവതി ക്ഷേത്രം, കോട്ടത്തെ കുന്ന് വൈരീഖാതകൻ അമ്പലം, ചെലപ്പൂർ ശ്രീ സുബ്രഹ്മണ്യ സ്വാമി ക്ഷേത്രം, ശ്രീ മുത്തപ്പൻ മടപ്പുര അമ്പലം എന്നിവയും താവിലാകുറ്റി ശ്രീ ശാസ്തപ്പൻ ക്ഷേത്രം, പാറങ്ങാട് പൊട്ടൻ തിറ, പോതിയോടം മുച്ചിലോട് ഭഗവതി ക്ഷേത്രം, പോർക്കളത്ത് കാവ്, കല്ലങ്ങോട് മരമംഗലം, താവിലാകുറ്റി മലയപ്പുറ, കിളിയങ്ങാട്, പുന്നാട് മലയപ്പുറ തുടങ്ങിയ കാവുകളും തെയ്യം നടത്തിവരുന്ന അമ്പലങ്ങളുമുണ്ട്.
പുന്നാട് ടൌണിലും പുന്നാടും കീഴൂർ കുന്നും ഉള്ള മുസ്ലീം പള്ളികളും ഉൾപ്പെടുന്നതാണ് ആരാധനാലയങ്ങൾ.
പുനർജ്ജനി ഗുഹ ഇംഗ്ലീഷ് വിലാസം https://ml.wikipedia.org/wiki/Punarjani_Guha
കേരളത്തിലെ തൃശ്ശൂർ ജില്ലയിലെ തിരുവില്വാമലയിലാണ്‌‍ പുനർജ്ജനി ഗുഹ സ്ഥിതിചെയ്യുന്നത്.
മലയിലെ ഒരു പാറയിടുക്കിലൂടെ നൂറ് മീറ്ററോളം നീളമുള്ള ഒരു പ്രകൃതിദത്ത തുരങ്കമാണ് പുനർജ്ജനി ഗുഹ.
തിരുവില്വാമല ശ്രീ വില്വാദ്രിനാഥ ക്ഷേത്രത്തിൽ നിന്ന് കിഴക്ക് ഭാഗത്തായി 2 കിലോമീറ്റർ അകലെയാണ് പുനർജ്ജനി ഗുഹ.
ക്ഷേത്ര ഐതിഹ്യങ്ങളും ആചാരങ്ങളുമായി പുനർജ്ജനി ഗുഹ ബന്ധപ്പെട്ടു കിടക്കുന്നു.
മൂന്നു മലകൾ ചേർന്ന വിൽവമലയിലെ ഭൂതമലയുടേയും വിൽവമലയുടേയും അതിരിലാണ്, പുനർജ്ജനി സ്ഥിതി ചെയ്യുന്നത്.
ഈ തുരങ്കത്തിന്റെ ഒരറ്റത്തു നിന്നും മറ്റേ അറ്റത്തേയ്ക്ക് നൂഴൽ നടത്തിയാൽ എല്ലാ പാപങ്ങളും കഴുകിക്കളഞ്ഞ് ഒരാൾക്ക് പുനർജ്ജന്മം സംഭവിക്കുന്നു എന്നാണ് വിശ്വാസം.
പുരുഷന്മാർക്കു മാത്രമേ നൂഴൽ നടത്തുവാൻ അനുവാദം ഉള്ളൂ.
സ്ത്രീകൾക്കും ഗുഹ സന്ദർശിക്കുവാൻ അനുവാദം ഉണ്ട്.
വർഷത്തിൽ ഒരിക്കൽ മാത്രം വൃശ്ചിക മാസത്തിലെ ശുക്ലപക്ഷഏകാദശി നാൾ ( ഗുരുവായൂർ ഏകാദശി ദിവസത്തിൽ) നൂഴൽ നടക്കുന്നു.
അല്പ ദൂർമ് നിവർന്നു നട്ക്കാം.
പിന്നെ കുമ്പിട്ടു നീങ്ങാം.
പിന്നെ വടക്കു പടിഞ്ഞാരോട്ട് ചെരിഞ്ഞ് പോകണം.
പിന്നെ കിഴക്കോട്ട്  മലർന്ന് നിരങ്ങി നീങ്ങണം.
അകത്ത് വെളിച്ചം തെളിയിക്കില്ല.
തലേദിവസം ദേവസ്വത്തിൽ നിന്നും റ്റോക്കൺ വാങ്ങിയവർക്കാണ് നൂഴാൻ അനുവാദമുള്ളു.
600-800 പേർക്ക് നൂഴനുള്ള്അ സമയമെ ഉള്ളു.
ഏകാദശി ദിവസം തിരുവില്വാമല ക്ഷേത്രം|തിരുവില്വാമല ശ്രീ വില്വാദ്രിനാഥ ക്ഷേത്രം തുറന്ന് അമ്പൽത്തിലെ പൂജകൾക്കുശേഷം മേൽശാന്തിയും മറ്റുള്ളവരും ഗുഹാമുഖത്തു ചെന്ന്  പത്മമിട്ട് പൂജ നടത്തും.
മുകളിൽ നിന്ന്് നെല്ലിക്ക ഉരുട്ടി വിടും.
അത് താഴെ ഗുഹാമുഖത്ത് എത്തിയ ശേഷമാണ് പുനർജ്ജനി നൂഴൽ തുടങ്ങുന്നത്.
കിഴകു മലയുടെ വടക്കെ ചരുവിലെ ഒരിക്കലം വറ്റാത്ത ഗണപതി തിർത്തം സ്പർശിച്ചുവേണം പുനർജ്ജനിയിലേക്ക് പോകുവാൻ.
ശ്രീപരശുരാമൻ 21 പ്രാവശ്യം ലോകം ചുറ്റി കൊന്നൊടുക്കിയ ക്ഷത്രിയരുടെ പ്രേതങ്ങൾക്ക് വീണ്ടും ജ്ന്മമെടുത്ത് പാപനിഗ്രഹം ചെയ്യാൻ പ്റ്റാത്തതിനാൽ ദേവ്വഗുരു ബൃഹസ്പതിയുടെ ഉപദേശ പ്രകാരം വിശ്വ്വകർമ്മാവ് പ്ണിതതാണ് ഈ ഗുഹയെന്നു പുരാണം.
ഐരാവത്തിൽ ദേവ്വേന്ദ്രനും ബ്രഹ്മാവ്, വിഷ്ണു, ശിവൻ, മറ്റു ദേവന്മാരും ഗുഹ നിർമ്മാണ സമയത്ത് ഉണ്ടായിരുന്നു വത്രെ.
പരശുരാമൻ 101 തവണ പുനർജ്ജനി നൂണ്ട് പപമോചനം നേടിയിട്ടുണ്ടത്രെ.
അവലംബം 1 2 3 മാതൃഭൂമി യാത്ര മാസിക, പേജ്76, ഡിസംബർ2013
പുപുതാൻ സംഭവം ഇംഗ്ലീഷ് വിലാസം https://ml.wikipedia.org/wiki/Puputan ബാലിയിലെ ദെൻപസാരിലുള്ള പുപുതാൻ സ്മാരകം
ശത്രുക്കൾക്ക് കീഴടങ്ങാതെ സ്വയം ജീവനൊടുക്കുന്നതിന് പറയുന്ന ബാലിനീസ് വാക്കാണ് " പുപുതാൻ ".
ഡച്ച് അധിനിവേശത്തിനെതിരെ ഇന്തോനേഷ്യൻ ദ്വീപായ ബാലിയിൽ ഉണ്ടായ ചെറുത്തുനില്പുകൾ ആണ് പുപുതാനുകൾ.
ഇതിൽ ഏറ്റവും പ്രമുഖം 1906 ൽ ബാദൂങ്ങിൽ നടന്നതാണ്.
ചരിത്രത്തിൽ കൊളോണിയലിസത്തിന്റെ ക്രൂരത ഇത്രയും പ്രകടമായ മറ്റൊരു സംഭവവുമില്ല.
1906 ൽ ഒരു ചൈനീസ് കപ്പൽ ബാലി തീരത്ത് തകർന്നടിയുന്നു.
അത് ആരും തകർത്തതായിരുന്നില്ല.
നിഷ്കളങ്കരായ നാട്ടുകാർ കപ്പലിലെ സാധനങ്ങൾ പെറുക്കിയെടുത്ത് വീട്ടിൽ കൊണ്ടുപോയി എന്നതു നേരാണ്.
പക്ഷെ, കപ്പലുടമകളായ ചൈനക്കാർ ബാലിയിലെ ഡച്ച് ഭരണകൂടത്തോട് പരാതിപ്പെട്ടത് നാട്ടുകാർ കപ്പൽ തകർത്ത് സാധനങ്ങൾ കൊള്ളയടിച്ചു എന്നായിരുന്നു.
ഇതിന് നഷ്ടപരിഹാരം വേണം.
ഡച്ച് ഭരണകൂടം ഇതാരു അവസരമായി കരുതി ബാലിയിലെ രാജാവിനോട് വൻതുക നഷ്ടപരിഹാരമായി കെട്ടിവയ്ക്കാൻ ആവശ്യപ്പെട്ടു.
രാജാവ് ഇത് ചിരിച്ചു തള്ളി.
ഡച്ചുകാർ ആവശ്യം ആവർത്തിച്ചപ്പോഴും രാജാവ് ചിരിച്ചതേയുള്ളൂ.
പ്രകോപിതരായ ഡച്ചുകാർ രാജാവിനെ തടവിലാക്കുമെന്ന് പ്രഖ്യാപിച്ചു.
ഈ സമയം രാജാവ് ജനങ്ങളോട് നിലപാട് വ്യക്തമാക്കി: "ഡച്ചുകാരോട് പോരാടാനുള്ള ശേഷിയൊന്നും നമുക്കില്ല. എന്നെ അവർ പിടിച്ചുകൊണ്ടുപോയി ഏതെങ്കിലും ദ്വീപിൽ തടവിലിടും. അങ്ങനെ മരിക്കാൻ ഞാൻ ആഗ്രഹിക്കുന്നില്ല. നമുക്ക് ഈ മണ്ണിൽ ഒരുമിച്ചു മരിക്കാം. നിങ്ങളെല്ലാം വെള്ള വസ്ത്രം ധരിച്ച് വരിക."
ആ ആഹ്വാനം ചെവികൊണ്ട് ആയിരക്കണക്കിന് ജനങ്ങൾ വെള്ളവസ്ത്രം ധരിച്ച് തെരുവിലിറങ്ങി.
അതിൽ വൃദ്ധരും യുവാക്കളും സ്ത്രീകളും കുട്ടികളും എല്ലാമുണ്ടായിരുന്നു.
രാജകീയ വേഷങ്ങളണിഞ്ഞ് പല്ലക്കിൽ വന്ന രാജാവ് നൂറു ചുവട് അകലെ ഡച്ച് സേനയെ കണ്ടപ്പോൾ അതിൽ നിന്നിറങ്ങി.
രാജാവിന്റെ നിർദ്ദേശ പ്രകാരം പുരോഹിതൻ അദ്ദേഹത്തിന്റെ നെഞ്ചിൽ കത്തി കയറ്റി.
പിന്നാലെ നിരന്ന ബാലിക്കാർ മുഴുവനും സ്വയമോ മറ്റുള്ളവരാലോ കുത്തി കൊല്ലപ്പെട്ടു.
സ്ത്രീകൾ അവരുടെ സ്വർണം ഡച്ചുകാർക്ക് നേരെ വലിച്ചെറിഞ്ഞ് "ഇത് എന്നെ കൊല്ലാൻ വേണ്ടിയുള്ള കൂലിയാണ്, നിങ്ങൾ എടുത്തോളു" എന്നു പറഞ്ഞു കൊണ്ടാണ് മരണം വരിക്കുന്നത്.
ഒരു ജനത ഒന്നാകെ ഇത്തരത്തിൽ ആത്മാഹുതി ചെയ്ത സംഭവം ലോക ചരിത്രത്തിൽ തന്നെ അപൂർവം ആണ്.
അതിസാഹസികമായ ഈ സമരത്തെപ്പറ്റി എസ്.കെ. പൊറ്റക്കാട് ബാലിദ്വീപ് യാത്രാ വിവരണത്തിൽ വികാരഭരിതമായി വിവരിക്കുന്നുണ്ട്.
പുപുതാൻ സംഭവത്തിൽ നിന്നു മനസ്സിലാകുന്നത് ആക്രമിച്ചു കീഴ്പ്പെടുത്തുക തുടങ്ങിയ സ്വഭാവങ്ങളൊന്നും ബാലി ജനതയ്ക്ക് ഇല്ലെന്നു തന്നെയാണ്.
അവലംബം http://whynationsfail.com/blog/2014/2/6/the-1906-badung-puputan.html Archived 2016-03-13 at the Wayback Machine .
http://www.inbali.org/place/badung-puputan-park-denpasar/ Archived 2016-01-02 at the Wayback Machine .
പുന്നാട് മുഹമ്മദ്‌ വധക്കേസ്
പുന്നാട് ജുമാഅത്ത് പള്ളി പ്രസിഡന്റും എൻ.ഡി.എഫ് (ഇപ്പോൾ പോപ്പുലർ ഫ്രണ്ട് ) ഇരിട്ടി സബ്ഡിവിഷൻ മുൻ കൺവീനറുമായിരുന്ന ഇരിട്ടി പുന്നാട്ടെ ഫിർദൗസ് മൻസിലിൽ പി.വി മുഹമ്മദി(45)നെ ആർ.എസ്.എസ്സുകാർ വെട്ടിക്കൊലപ്പെടുത്തിയ കേസാണ് പുന്നാട് മുഹമ്മദ്‌ വധക്കേസ് .
2004 ജൂൺ ഏഴിന് പുലർച്ചെ അഞ്ചര മണിക്കാണ് കൊലപാതകം നടന്നത്.
സുബഹി നിസ്ക്കരത്തിനായി പള്ളിയിലേക്ക് പോവുമ്പോഴാണ് സംഭവം.
മുഹമ്മദിന്റെ മൂത്തമകൻ ഫിറോസിനെയും വെട്ടിപ്പരിക്കെൽപ്പിക്കുകയുണ്ടായി.
സംഭവത്തിൽ കുറ്റവാളികളായ ഒൻപത് ആർ.എസ്.എസ്സുകാരെ തലശ്ശേരി അഡീഷണൽ ജില്ലാ സെഷൻസ് കോടതി ജീവപര്യന്തം ശിക്ഷിക്കുകയുണ്ടായി.
കേസ് നടപടികൾ
ആർ.എസ്.എസ് നേതാക്കളായ വൽസൻ തില്ലങ്കേരി, വിലങ്ങേരി ശങ്കരൻ എന്നിവരുൾപ്പെടെ കേസിൽ 26 പ്രതികളാണ് ഉണ്ടായിരുന്നത്.
മക്കളായ ഫിറോസ്‌, ഫായിസ് എന്നിവരടക്കം 22 സാക്ഷികൾ ഉണ്ടായിരുന്നു.
45 രേഖകളും പ്രോസിക്യൂഷൻ ഹാജരാക്കി.
ഗൂഢാലോചന കുറ്റം തെളിയിക്കാൻ പ്രോസിക്യൂഷന് സാധിക്കാത്തതിനാൽ 16 പേരെ കോടതി വിട്ടയച്ചു.
മാനസിക രോഗത്തിന് ചികിൽസയിൽ കഴിയുകയായിരുന്നതിനാൽ പതിനാലാം പ്രതി തില്ലങ്കേരി ചാളപ്പറമ്പിലെ അനന്തോത്ത് സതീശന്റെ(33) വിചാരണ നടന്നില്ല.
ഒൻപതുപേർ 302, 143, 147, 341, 148, 149 വകുപ്പുകൾപ്രകാരം കുറ്റക്കാരാണെന്നു കോടതി കണെ്ടത്തി.
ഇവർക്ക് ജീവപര്യന്തം തടവ്‌ വിധിച്ചു.
മൂന്നാംപ്രതി ഷൈജു, ഫിറോസിനെ ആക്രമിച്ചു ഗുരുതരമായി പരിക്കേൽപ്പിച്ചതിനാൽ 307ാം വകുപ്പും ഇയാൾക്കെതിരെ ചുമത്തി.
ഇയാൾ ഏഴുവർഷം കൂടി തടവനുഭവിക്കണം.
കൂടാതെ, 5,000 രൂപയും കോടതി പിഴയീടാക്കി.
ജീവപര്യന്തം തടവിന് പുറമേ സംഘം ചേർന്ന് കുറ്റകൃത്യം ചെയ്തതിന് ആറുമാസം തടവ്, ആയുധങ്ങൾ കൈവശംവച്ചതിന് ആറുമാസം തടവ്, കൊല്ലപ്പെട്ട മുഹമ്മദിനെയും മകൻ ഫിറോസിനെയും വഴിയിൽ തടഞ്ഞുവച്ചതിന് ഒരുമാസം തടവ് എന്നിവയും പ്രതികൾക്ക് വിധിച്ചു.